ai4bharat/Pralekha huggingface dataset:
सामाजिक न्याय एवं अधिकारिता मंत्रालय
डॉ. एल. मुरुगन ने महात्मा ज्योतिबा फुले की जयंती के अवसर पर नई दिल्ली स्थित कॉन्स्टिट्यूशन क्लब ऑफ इंडिया में आयोजित कार्यक्रम में भाग लिया
महात्मा फुले जानते थे कि सामाजिक न्याय, महिला सशक्तिकरण और शिक्षा हमारे तीव्र विकास का मार्ग प्रशस्त करेंगेः केन्द्रीय मंत्री
प्रधानमंत्री श्री नरेन्द्र मोदी के नेतृत्व में सरकार महात्मा फुले के सपनों को पूरा करने के लिए अथक प्रयास कर रही हैः डॉ. एल. मुरुगन
केन्द्रीय सूचना एवं प्रसारण राज्यमंत्री डॉ. एल. मुरुगन ने महात्मा ज्योतिब फुले की जयंती के अवसर पर नई दिल्ली स्थित कॉन्स्टिट्यूशन क्लब ऑफ इंडिया में आयोजित एक कार्यक्रम में भाग लिया।
इस अवसर पर अपने विचारों को साझा करते हुए डॉ. एल. मुरुगन ने कहा कि महात्मा फुले सामाजिक न्याय के प्रतीक और देश के दलितों के लिए आशा का एक स्त्रोत थे। उन्होंने जीवनभर सामाजिक न्याय, सामाजिक समानता, महिला सशक्तिकरण और शिक्षा के लिए काम किया। डॉ. मुरुगन ने कहा “सामाजिक न्याय, महिला सशक्तिकरण और शिक्षा के प्रति उनकी प्रतिबद्धता असाधारण थी। महात्मा फुले जानते थे कि ये कारक हमारे तीव्र विकास का मार्ग प्रशस्त करेंगे।
उन्होंने कहा कि प्रधानमंत्री श्री नरेन्द्र मोदी के कुशल नेतृत्व में यह सरकार महात्मा फुले के सपनों को पूरा करने के लिए अथक प्रयास कर रही है। उन्होंने यह भी कहा कि समाज के कमजोर वर्गों तक पहुंच के लिए, प्रधानमंत्री मोदी ने सरकार के कामकाज के लिए एक मानक स्थापित किया है।
इस अवसर पर सामाजिक न्याय एवं अधिकारिता राज्यमंत्री सुश्री प्रतिमा भौमिक ने कहा कि महात्मा फुले हमारे असली राष्ट्रीय नायकों में से एक थे। उन्होंने कहा कि प्रधानमंत्री मोदी के नेतृत्व में चीजें बदल रही हैं और लोग अब हमारे असली राष्ट्रीय नायकों के बारे में जान रहे हैं।
वरिष्ठ पत्रकार भाऊ तोरसेकर ने अपने संबोधन में महात्मा फुले के कामों को याद किया और उन्हें श्रद्धांजलि दी।
माय होम इंडिया  के संस्थापक श्री सुनील देवधर ने इस कार्यक्रम में मुख्य भाषण दिया। महात्मा फुले के काम और समाज में सुधार लाने के लिए सभी बाधाओं के खिलाफ उनके संघर्ष को याद करते हुए श्री देवधर ने कहा “महात्मा फुले ने चिल्ड्रन्स होम और नाइट स्कूल की दो अवधारणाएं दी। उन्होंने ही भारत का पहला अनाथालय शुरू किया था।”
उत्तर पूर्वी क्षेत्र के लोगों की मदद करने और नागरिकों के बीच सामाजिक सद्भाव को प्रोत्साहित करने के लिए काम करने वाली संस्था माय होम इंडिया ने इस कार्यक्रम का आयोजन किया।
राष्ट्रीय अनुसूचित जाति आयोग के उपाध्यक्ष श्री अरुण हलदर, राष्ट्रीय विमुक्त, घुमंतू और अर्ध घुमंतू जनजाति आयोग के अध्यक्ष श्री दादा इदाते भी इस अवसर पर उपस्थित थे।
एमएचआई दिल्ली-एनसीआर के अध्यक्ष श्री बलदेव सचदेवा के धन्यवाद ज्ञापन के साथ इस कार्यक्रम का समापन हुआ।
स्वास्थ्य एवं परिवार कल्याण मंत्रालय
कोविड-19 टीकाकरण के 23वें दिन की नवीनतम जानकारी
देशभर में 58 लाख से ज्यादा स्वास्थ्यकर्मियों और फ्रंटलाइन वर्कर्स का टीकाकरण किया गया
28,059 लाभार्थियों का आज शाम 6:40 बजे तक टीकाकरण किया गया
टीकाकरण के बाद प्रतिकूल असर का आज कोई मामला सामने नहीं आया
कोविड-19 के खिलाफ टीकाकरण कार्यक्रम के 23वें दिन स्वास्थ्यकर्मियों और फ्रंटलाइन वर्कर्स को टीका लगाने का आंकड़ा 58 लाख को पार कर गया। अमेरिका और ब्रिटेन के भारत कोविड-19 की खुराक देना वाला तीसरा शीर्ष देश बन गया है।
12 राज्यों ने आज टीकाकरण कार्यक्रम चला जिनमें असम, बिहार, गुजरात हरियाणा, झारखंड, कर्नाटक, केरल, मणिपुर, ओडिशा, राजस्थान, त्रिपुरा और उत्तराखंड शामिल हैं।
प्रारंभिक रिपोर्ट के मुताबिक कोविड-19 के खिलाफ टीके की खुराक लेने वाले स्वास्थ्यकर्मियों और फ्रंटलाइन वर्कर्स की संख्या 58,03,617  पहुंच गई। अब तक 1,16,478 सत्रों का आयोजन किया जा चुका है। आज शाम 6:40 बजे तक 1,295 सत्रों का आयोजन किया गया।
अभी तक जितने लोगों को टीका लगा है उनमें 53,17,760 स्वास्थ्यकर्मी हैं जबकि 4,85,857 फ्रंटलाइन वर्कर्स हैं।
आज शाम 6 बजे तक 28,059 लाभार्थियों को टीका लगाया गया। इनमें 12,978 स्वास्थ्यकर्मी हैं जबकि 15,081 लाभार्थी फ्रंटलाइन वर्कर्स हैं। अंतिम रिपोर्ट आज रात तक तैयार हो जाएगी।
|
|
क्रम संख्या
|
|
राज्य/केंद्र शासित प्रदेश
|
|
टीका लगवाने वाले लाभार्थी
|
|
1
|
|
अंडमान और निकोबार दीप समूह
|
|
3397
|
|
2
|
|
आंध्र प्रदेश
|
|
2,99,649
|
|
3
|
|
अरुणाचल प्रदेश
|
|
12,346
|
|
4
|
|
असम
|
|
88,585
|
|
5
|
|
बिहार
|
|
3,79,042
|
|
6
|
|
चंडीगढ़
|
|
5645
|
|
7
|
|
छत्तीसगढ़
|
|
1,68,881
|
|
8
|
|
दादर और नगर हवेली
|
|
1504
|
|
9
|
|
दमन और दीव
|
|
708
|
|
10
|
|
दिल्ली
|
|
1,09,589
|
|
11
|
|
गोवा
|
|
8257
|
|
12
|
|
गुजरात
|
|
4,46,367
|
|
13
|
|
हरियाणा
|
|
1,39,129
|
|
14
|
|
हिमाचल प्रदेश
|
|
54,573
|
|
15
|
|
जम्मू और कश्मीर
|
|
49,419
|
|
16
|
|
झारखंड
|
|
1,04,371
|
|
17
|
|
कर्नाटक
|
|
3,88,476
|
|
18
|
|
केरल
|
|
2,92,195
|
|
19
|
|
लद्दाख
|
|
1987
|
|
20
|
|
लक्षदीप
|
|
839
|
|
21
|
|
मध्य प्रदेश
|
|
3,42,016
|
|
22
|
|
महाराष्ट्र
|
|
4,73,480
|
|
23
|
|
मणिपुर
|
|
8334
|
|
24
|
|
मेघालय
|
|
6859
|
|
25
|
|
मिजोरम
|
|
10937
|
|
26
|
|
नगालैंड
|
|
4,535
|
|
27
|
|
ओडिशा
|
|
2,76,323
|
|
28
|
|
पुडुचेरी
|
|
3532
|
|
29
|
|
पंजाब
|
|
76,430
|
|
30
|
|
राजस्थान
|
|
4,60,994
|
|
31
|
|
सिक्किम
|
|
5372
|
|
32
|
|
तमिलनाडु
|
|
1,66,408
|
|
33
|
|
तेलंगाना
|
|
2,09,104
|
|
34
|
|
त्रिपुरा
|
|
40,405
|
|
35
|
|
उत्तर प्रदेश
|
|
6,73,542
|
|
36
|
|
उत्तराखंड
|
|
74,330
|
|
37
|
|
पश्चिम बंगाल
|
|
3,54,000
|
|
38
|
|
अन्य
|
|
62,057
|
|
|
|
कुल टीकाकरण
|
|
58,03,617
टीकाकरण अभियान के 23वें दिन शाम 6:40 बजे तक प्रतिकूल असर का कोई मामला सामने नहीं आया।
निर्वाचन आयोग
भारत के निर्वाचन आयोग द्वाराकोविड-19 के कारण संचालन, जनशक्ति, सुरक्षा प्रोटोकॉल की समस्याओं को ध्यान में रखते हुए, निकट भविष्य में होने वाले बिहार विधानसभा चुनाव और उपचुनावों में 65 वर्ष से ज्यादा उम्र के मतदाताओं को डाक मतपत्र की सुविधा नहीं प्रदान करने का निर्णय लिया गया
कोविड-19 महामारी को ध्यान में रखते हुए, राष्ट्रीय आपदा प्रबंधन प्राधिकरण द्वारा आपदा प्रबंधन अधिनियम, 2005के अंतर्गत समय-समय पर देश में लॉकडाउन संबंधी दिशा-निर्देशों को जारी किया गया है। दिनांक 17-05-2020 को केंद्रीय गृह सचिव एवं अध्यक्ष, राष्ट्रीय कार्यकारी समिति, आपदा प्रबंधन अधिनियम, 2005 के अंतर्गत गठित, द्वारा जारी किए गए दिशा-निर्देशों के पैरा 7 में यह उल्लेखित किया गया है कि,
"कमजोर व्यक्तियों को संरक्षण: 65 वर्ष से ज्यादा उम्र के व्यक्ति, सह-रुग्णता वाले व्यक्ति, गर्भवती महिलाएं और 10 वर्ष से कम उम्र के बच्चे, आवश्यक और स्वास्थ्य प्रयोजनों को छोड़कर, घर पर ही रहेंगे।"
साथ ही साथ, स्वास्थ्य एवं परिवार कल्याण मंत्रालय ने कोविड-19 के सकारात्मक/संदिग्ध व्यक्तियों के लिए क्वारंटाइन  की विस्तृत प्रक्रिया निर्धारित की है।
इस असाधारण स्थिति को ध्यान में रखते हुए, निर्वाचन आयोग ने मतदान केंद्रों पर 65 वर्ष से ज्यादा उम्र के मतदाताओं की संवेदनशीलता और उपस्थिति को कम करने और कोविड-19 के सकारात्मक मतदाताओं और क्वारंटाइन के अंतर्गत आने वाले मतदाताओं के लिए वैकल्पिक डाक मतपत्र की सुविधाओं का विस्तार करने की सिफारिश की थी, जिससे वे अपने मताधिकार से वंचित न हो सकें। आयोग की सिफारिश के आधार पर, विधि एवं न्याय मंत्रालय द्वारा 19-06-2020 को तदनुसार संशोधित नियमों को अधिसूचित किया गया। हालांकि, इन सक्षम प्रावधानों को लागू करने से पहले, चुनाव के समय जनप्रतिनिधित्व कानून, 1951 की धारा 60  के अंतर्गत आयोग द्वारा उचित अधिसूचना जारी की जाती है। इन सक्षम प्रावधानों को लागू करने से पहले, आयोग द्वारा परिचालन के लिए क्षेत्र की स्थिति और क्रियान्वयन का लगातार आकलन किया जाता है।
आयोग द्वारा इस अभूतपूर्व माहौल को ध्यान में रखते हुए बिहार में होने वाले विधानसभा के आम चुनाव और उपचुनावों की तैयारियों पर लगातार नजर रखी जा रही है। आयोग द्वारा पहले से ही मतदान को आसान बनाने के लिए प्रत्येक मतदान केंद्र पर मतदाताओं की संख्या को 1000 तक सीमित कर दिया गया है, विशेष रूप से कोविड-19 स्थिति के मद्देनजर बुजुर्गों और कमजोर वर्गों के मतदाताओं के लिए। इसको ध्यान में रखते हुए, राज्य द्वारा लगभग 34,000 अतिरिक्त मतदान केंद्रों  का निर्माण किया जा रहा है, जिससे मतदान केंद्रों की कुल संख्या बढ़कर लगभग 1,06,000 हो जाएगी। इससे बिहार राज्य में ज्यादा संख्या में वाहनों की आवश्यकता सहित 1.8 लाख ज्यादा मतदान कर्मियों और अन्य अतिरिक्त संसाधनों को जुटाने वाली गंभीर परिचालन चुनौतियां सामने होंगी। आने वाले उपचुनावों के लिए भी ऐसी ही चुनौतियां होंगी।
इन सभी मुद्दों, चुनौतियों और बाधाओं और प्रत्येक मतदान केंद्र पर निर्वाचकों की संख्या को 1000 तक सीमित रखने के निर्णय को ध्यान में रखते हुए, आयोग ने बिहार में होने वाले आम चुनावों और निकट भविष्य में होने वाले उपचुनावों में 65 वर्ष से ज्यादा आयु के मतदाताओं के लिए डाक मतपत्रों की सुविधा बढ़ाने के लिए अधिसूचना को जारी नहीं करने का निर्णय लिया है। हालांकि, 80 वर्ष से ज्यादा आयु के मतदाताओं, दिव्यांग मतदाताओं, आवश्यक सेवाओं में लगे हुए मतदाताओं और कोविड-19 के सकारात्मक/संदिग्ध, क्वारंटाइन  वाले मतदाताओं को वैकल्पिक डाक मतपत्र की सुविधा प्रदान की जाएगी।
गृह मंत्रालय
‘पद्म पुरस्कार-2023’ के लिए 15 सितंबर, 2022 तक कर सकते हैं नामांकन
गणतंत्र दिवस, 2023 के अवसर पर घोषित किए जाने वाले पद्म पुरस्कार 2023 के लिए ऑनलाइन नामांकन/अनुशंसाएं 1 मई 2022 को शुरू हो गई हैं। पद्म पुरस्कारों के लिए नामांकन की अंतिम तिथि 15 सितंबर, 2022 है। पद्म पुरस्कारों के लिए नामांकन/अनुशंसाएं केवल राष्ट्रीय पुरस्कार पोर्टल https://awards.gov.in पर ही ऑनलाइन प्राप्त की जाएंगी।
पद्म पुरस्कार यथा पद्म विभूषण, पद्म भूषण और पद्म श्री देश के सर्वोच्च नागरिक पुरस्कारों में से हैं। वर्ष 1954 में शुरू किए गए इन पुरस्कारों की घोषणा हर साल गणतंत्र दिवस के अवसर पर की जाती है। इन पुरस्कारों के जरिए विभिन्न क्षेत्रों में लोगों के ‘विशिष्ट कार्य या योगदान’ को सराहा जाता है और ये पुरस्कार सभी क्षेत्रों/विषयों जैसे कि कला, साहित्य एवं शिक्षा, खेल, चिकित्सा, सामाजिक कार्य, विज्ञान व इंजीनियरिंग, लोक कार्य, सिविल सेवा, व्यापार और उद्योग, इत्यादि में विशिष्ट एवं असाधारण उपलब्धियों/सेवा के लिए प्रदान किए जाते हैं। जाति, पेशा, पद या महिला-पुरुष के आधार पर भेदभाव किए बिना ही सभी व्यक्ति ये पुरस्कार पाने के पात्र हैं। डॉक्टरों और वैज्ञानिकों को छोड़ सार्वजनिक उपक्रमों में कार्यरत लोगों सहित समस्त सरकारी कर्मचारी पद्म पुरस्कार पाने के पात्र नहीं हैं।
सरकार पद्म पुरस्कारों को ‘जन पद्म’ के रूप में तब्दील करने के लिए प्रतिबद्ध है। अत: सभी नागरिकों से अनुरोध है कि वे स्व-नामांकन सहित नामांकन/अनुशंसा करें।
नामांकन/अनुशंसा में वे सभी संबंधित विवरण शामिल होने चाहिए जो उपर्युक्त पद्म पोर्टल पर उपलब्ध प्रारूप में निर्दिष्ट किए गए हैं, जिसमें एक विवरणात्मक या अनुशंसित उद्धरण  भी शामिल होना चाहिए। इसके साथ ही अनुशंसित व्यक्ति द्वारा अपने संबंधित क्षेत्र/विषय में हासिल की गई विशिष्ट और असाधारण उपलब्धियों/सेवा का स्पष्ट रूप से उल्लेख किया जाना चाहिए।
गृह मंत्रालय ने सभी केंद्रीय मंत्रालयों/विभागों, राज्यों/केंद्र शासित प्रदेशों की सरकारों, भारत रत्न और पद्म विभूषण पुरस्कार विजेताओं, उत्कृष्टता संस्थानों से उन प्रतिभाशाली व्यक्तियों की पहचान करने के लिए ठोस प्रयास करने का अनुरोध किया है जिनकी उत्कृष्टता और उपलब्धियां वास्तव में महिलाओं, समाज के कमजोर वर्गों, अनुसूचित जातियों एवं अनुसूचित जनजातियों, दिव्यांगजनों के बीच सराहे जाने के योग्य हैं और जो नि:स्वार्थ भाव से समाज की सेवा कर रहे हैं।
इस संबंध में विस्तृत विवरण गृह मंत्रालय की वेबसाइट  पर और पद्म पुरस्कार पोर्टल  पर ‘पुरस्कार और पदक’ शीर्षक के तहत उपलब्ध है। इन पुरस्कारों से संबंधित क़ानून एवं नियम वेबसाइट पर उपलब्ध हैं और इसके लिए संबंधित लिंक https://padmaawards.gov.in/AboutAwards.aspx है।
विद्युत मंत्रालय
नेशनल सिंगल विंडो सिस्टम के माध्यम से एकीकृत सीटीयूआईएल की कनेक्टिविटी और ओपन एक्सेस एप्लिकेशन
इससे निवेशकों, उद्यमियों और व्यवसायों के लिए सिंगल पॉइंट एप्रूवल सिस्टम स्थापित होगा
एकीकरण 6 जून की मध्यरात्रि से लाइव किया गया
सेंट्रल ट्रांसमिशन यूटिलिटी ऑफ इंडिया लिमिटेड  ने भारत में इंटर स्टेट ट्रांसमिशन सिस्टम  के साथ-साथ पड़ोसी देशों में स्थित सहभागी संस्थाओं के लिए कनेक्टिविटी, लॉन्ग टर्म एक्सेस और मीडियम-टर्म ओपन एक्सेस के लिए आवेदनों की फाइलिंग को सफलतापूर्वक एकीकृत किया है। नेशनल सिंगल विंडो सिस्टम  पोर्टल के माध्यम से 6 जून 2022 को 23:45 बजे से यह शुरू हो गया है। नेशनल सिंगल विंडो सिस्टम भारत में निवेशकों, उद्यमियों और व्यवसायों के लिए 'सिंगल-पॉइंट' अनुमोदन के साथ-साथ आवश्यक मंजूरी को सक्षम बनाता है, जिससे बिजली मंत्रालय द्वारा 'ईज ऑफ डूइंग बिजनेस' पहल की सुविधा मिलती है।
एनएसडब्ल्यूएस भारत को 'आत्मनिर्भर' बनाने की दिशा में एक बड़ी छलांग है। यह निवेशकों को उनकी व्यावसायिक आवश्यकताओं के अनुसार अनुमोदन के लिए पहचानने और आवेदन करने के लिए मार्गदर्शन के लिए एक डिजिटल प्लेटफॉर्म है। अनुमोदन और मंजूरी के लिए पोर्टल "वन-स्टॉप-शॉप" बन जाएगा।
विद्युत मंत्रालय के तहत पावरग्रिड कॉर्पोरेशन ऑफ इंडिया लिमिटेड की 100 प्रतिशत सहायक सीटीयूआईएल, विद्युत अधिनियम के अनुसार कनेक्टिविटी, लॉन्ग टर्म एक्सेस और मीडियम-टर्म ओपन एक्सेस प्रदान करने के लिए नोडल एजेंसी है। बिजली मंत्रालय, भारत सरकार और इन्वेस्ट इंडिया, उद्योग संवर्धन विभाग और आंतरिक व्यापार  टीम के तत्वावधान में सीटीयूआईएल के संयुक्त प्रयासों से काम पूरा हो गया है।
ज्यादा जानकारी के लिए, विजिट करें- https://www.nsws.gov.in/
प्रधानमंत्री कार्यालय
प्रधानमंत्री ने प्रवासी भारतीय दिवस पर प्रवासी भारतीयों को बधाई दी
प्रधानमंत्री श्री नरेन्द्र मोदी ने प्रवासी भारतीय दिवस पर सभी को, विशेष रूप से भारतीय प्रवासियों को बधाई दी है।
एक ट्वीट में, प्रधानमंत्री ने कहा;
"प्रवासी भारतीय दिवस पर सभी को, विशेष रूप से भारतीय प्रवासियों को बधाई। हमारे प्रवासी भारतीयों ने पूरी दुनिया में स्वयं को प्रतिष्ठित किया है और विभिन्न क्षेत्रों में उत्कृष्ट प्रदर्शन किया है। साथ ही, वे अपनी जड़ों से जुड़े हुए हैं। हमें उनकी उपलब्धियों पर गर्व है।"
विज्ञान एवं प्रौद्योगिकी मंत्रालय
पदार्थ की असामान्य अवस्थाओं में विद्युत चुम्बकीय ट्यूनिंग से विचित्र दृष्टिजन्य  प्रभाव मिल सकते हैं
वैज्ञानिकों ने पता लगाया है कि पदार्थ की असामान्य अवस्थाओं में विद्युत चुम्बकीय ट्यूनिंग  से ऐसे विचित्र दृष्टिज्न्य  प्रभाव मिल सकते हैं जो कुछ विशिष्ट प्रकार के दृष्टिजन्य  उपकरणों के लिए बहुत उपयोगी होंगेI उन्हें ज्ञात हुआ है कि एक विशेष प्रकार के एंटीफेरोमैग्नेटिक एक्सियन इंसुलेटर कहे जाने वाले चुम्बकीय कुचालक  पर विद्युतीय क्षेत्र का प्रयोग करने से उस इन्सुलेटर की ऊपरी और निचली सतह से विपरीत दिशाओं में इलेक्ट्रानों का स्वत एवं निरंतर प्रवाह शुरू हो जाता हैI हॉल सतह प्रभाव नामक यह गुण ऐसे पदार्थों के चुंबकत्व को बाहरी विद्युत क्षेत्र द्वारा प्रभावी ढंग से नियंत्रित करने की अनुमति देता है, जिससे अगली पीढ़ी के चुंबकीय और ऑप्टिकल उपकरणों में महत्वपूर्ण अनुप्रयोगों के साथ चुंबकत्व की विद्युत ट्यूनिंग होती है।
एंटी-फेरोमैग्नेटिक एक्सियन इंसुलेटर पदार्थ की एक ऐसी असामान्य अवस्था है जिसके बारे में दशकों पहले परिकल्पना कर ली गई थी, लेकिन आज तक इसका प्रयोग नहीं हो पाया है। मैंगनीज बिस्मथ टेलुराइड  यौगिकों की श्रृंखला एंटीफेरोमैग्नेटिक एक्सियन इंसुलेटर के एक ऐसे ही आशाजनक वर्ग के रूप में सामने आई है और वैज्ञानिक इनका अधिक नवीन तरीकों से उपयोग करने के लिए इसके अद्वितीय गुणों की खोज कर रहे हैं।
भारतीय प्रौद्योगिकी संस्थान  कानपुर की एक टीम ने मैंगनीज बिस्मथ टेलुराइड  की कुछ नैनोमीटर मोटी परतों से बने उपकरणों में 'लेयर हॉल इफेक्ट' गुण का पता लगाया है। हॉल प्रभाव विद्युत क्षेत्र की प्रतिक्रिया में एक अनुप्रस्थ वोल्टेज उत्पन्न होने को संदर्भित करता है। ऐसा पदार्थ में विद्यमान चुंबकीय क्षेत्र की उपस्थिति में होता है। हाल ही में नेचर पत्रिका में प्रकाशित एक शोध पत्र में क्रिस्टलीय ठोस में इलेक्ट्रॉन गति की 'ज्यामिति' से उत्पन्न चुंबकीय क्षेत्र की अनुपस्थिति में भी इसे उत्पन्न होता दिखाया गया है। प्रो. अमित अग्रवाल के नेतृत्व में आईआईटी कानपुर की टीम ने प्रयोगात्मक रूप से एक नए प्रकार के हॉल प्रभाव का अवलोकन किया, जिसे लेयर हॉल इफेक्ट कहा जाता है, जिसमें उपकरण  की ऊपरी और निचली सतह विपरीत दिशाओं में अनुप्रस्थ धारा उत्पन्न करती है और ऐसा किसी क्रिस्टल में इलेक्ट्रानों के ज्यामितीय गुणों के कारण संभव होता है।
इसके अतिरिक्त, भारतीय प्रौद्योगिकी संस्थान  कानपुर टीम ने यह भी पाया कि मैंगनीज बिस्मथ टेलुराइड  की चुंबकीय स्थिति को एक ऐसे युग्मित चुंबकीय और विद्युत क्षेत्र द्वारा प्रभावी रूप से परिवर्तित  किया जा सकता है जिसे एक्सियन क्षेत्र के रूप में जाना जाता है। विज्ञान इंजीनियरिंग और अनुसंधान बोर्ड  तथा विज्ञान और प्रौद्योगिकी विभाग  की सहायता से चल रहे इस अध्ययन से अक्षीय विद्युत चुम्बकीय युग्मन का उपयोग करके मैंगनीज बिस्मथ टेलुराइड  में अधिक असामान्य संचरणों और ऑप्टिकल प्रभावों की खोज हेतु कुछ और नए क्षेत्र भी सामने आ रहे हैं।
प्रकाशन लिंक:https://doi.org/10.1038/s41586-021-03679-w
अधिक जानकारी के लिए प्रो. अमित अग्रवाल  से संपर्क किया जा सकता है।
सूक्ष्म, लघु एवं मध्यम उद्यम मंत्रालय
श्री नरायण राणे 11 मई, 2022 को नई दिल्ली में पहले खादी उत्कृष्टता केंद्र  का उद्घाटन करेंगे
“खादी भावना का अर्थ धरती पर प्रत्येक मानव के प्रति साथी का अनुभव होना है” – महात्मा गांधी
महात्मा गांधी के नेतृत्व में हाथ से काते और हाथ से बुने खादी के धागों ने हजारों लोगों को एकजुट करने में महत्त्वपूर्ण भूमिका निभाई थी। लोगों के समूहों ने खादी तैयार की और लोगों ने उसी आरामदेह खादी को पहना। ऐसे कई समूहों को संस्थागत रूप दे दिया गया है और उन्हें खादी ग्रामीण और उद्योग आयोग ने 1957 के बाद से प्रमाणित किया है। ये खादी संस्थान खादी की विरासत के पहरुये हैं।
खादी को नित नये स्थान तक ले जाने की इच्छा के साथ सूक्ष्म, लघु और मध्यम उद्यम  मंत्रालय ने खादी ग्रामीण और उद्योग आयोग के लिये प्रयोग, नवोन्मेष और डिजाइन केंद्र बनाने की परिकल्पना की, ताकि खादी संस्थाओं को शक्ति सम्पन्न बनाया जा सके। उक्त केंद्र खादी पोशाकों की डिजाइन तैयार करने तथा घरेलू व फैशन की सहायक सामग्रियां बनाने का काम करता है, जिनसे सभी आयुवर्ग के लोग आकर्षित होते हैं। खादी उत्कृष्टता केंद्र खादी को सार्वभौमिक, क्लासिक और मूल्याधारित ब्रांड बनाने के लिये संकल्पित है।
एमएसएमई मंत्री श्री नारायण राणे 11 मई, 2022 को नई दिल्ली में पहले खादी उत्कृष्टता केंद्र का उद्घाटन करेंगे। इस कार्यक्रम में एमएसएमई राज्यमंत्री श्री भानु प्रताप सिंह वर्मा, कपड़ा राज्य मंत्री श्रीमती दर्शना विक्रम जरदोश, कपड़ा सचिव श्री यूपी सिंह और एमएसएमई सचिव श्री बीबी स्वैन उपस्थित रहेंगे।
खादी उत्कृष्टता केंद्र दिल्ली में राष्ट्रीय फैशन प्रौद्योगिकी संस्थान में स्थापित किया गया है, तथा उसकी उप-शाखायें बेंगलुरु, गांधीनगर, कोलकाता और शिलांग में हैं। इसका उद्देश्य वस्त्रों की डिजाइन तैयार करना, घरों के लिये पर्दे आदि बनाना और सभी आयुवर्ग के लोगों के लिये सहायक सामग्रियों को विकसित करना है। साथ ही गुणवत्ता, डिजाइन और व्यापार के मद्देनजर वैश्विक मानकों के तहत सभी प्रक्रियाओं का पालन करना भी इसका उद्देश्य है।
खादी उत्कृष्टता केंद्र खादी के लिये ज्ञान पोर्टल विकसित करने की प्रक्रिया में है, ताकि सभी खादी संस्थानों को डिजाइन तैयार करने के लिये मार्गदर्शन किया जा सके। ज्ञान पोर्टल में डिजाइन का मार्गदर्शन किया जायेगा, जिसमें रंग, रूपरेखा, बुनाई, परत, बुनावट, प्रिंट, आकार, ताना-बाना आदि को शामिल किया गया है।
स्वास्थ्य एवं परिवार कल्याण मंत्रालय
कोविड-19 अपडेट
बीते चौबीस घंटे में 1 करोड़ से अधिक टीके लगाए गए
राष्ट्रव्यापी टीकाकरण अभियान के तहत अभी तक 62.29 करोड़ टीके लगाये जा चुके हैं
पिछले 24 घंटों के दौरान भारत में 46,759 नए मामले सामने आए
सक्रिय मामले कुल मामलों के 1.10 प्रतिशत हैं
भारत में वर्तमान में 3,59,775 सक्रिय मामले हैं
वर्तमान में रिकवरी दर 97.56 प्रतिशत है
पिछले 24 घंटों के दौरान 31,374 रोगी स्वस्थ हुए, देश भर में अभी तक कुल 3,18,52,802 मरीज स्वस्थ हुए
साप्ताहिक पॉजिटिविटी दर वर्तमान में 2.19 प्रतिशत है; पिछले 64 दिनों से 3 प्रतिशत से कम है
दैनिक पॉजिटिविटी दर 2.66 प्रतिशत है, यह पिछले 33 दिनों से 3 प्रतिशत से कम है
अभी तक कुल 51.31 करोड़ जांचें की जा चुकी हैं
प्रधानमंत्री कार्यालय
संयुक्त राज्य अमेरिका के राष्ट्रपति के साथ द्विपक्षीय बैठक में प्रधानमंत्री के प्रारंभिक वक्तव्य का मूल पाठ
राष्ट्रपति जी,
मैं आपका ह्रदय से बहुत बहुत आभार व्यक्त करता हूँ और जिल बायडन का भी ह्रदय से आभार व्यक्त करता हूँ. जिस प्रकार से आपने गर्मजोशी से मेरा और हमारे डेलिगेशन का स्वागत किया और विशेष रूप से मैं आपका आभार व्यक्त करता हूँ आज आपने व्हाइट हॉउस के द्वार भारतीय समुदाय के लिए खोल दिए और हज़ारों की तादाद मे भारतीय समुदाय अमेरिका-भारत की भावी रणनीति के साक्षी बनने के लिए आज हमारे बिच मौजूद थे.
एक्सेलन्सी,
आप हमेशा भारत के बहुत अच्छे शुभचिंतक रहें और जब भी आपको जहाँ भी अवसर मिला हैं आपने हमेशा भारत और अमेरिका के संबंधों के महत्त्व को बहुत बड़ा बल दिया हैं, बहुत बड़ी ताक़त दी हैं. और मुझे याद हैं की 8 साल पहले U.S-India Business Council को संबोधित करते हुए आपने एक बहुत महत्वपूर्ण बात कही थी, आपने कहा था – "Our goal is to become India’s best friend.” ये आपके शब्द आज भी गूंज रहें हैं. भारत के प्रति आपकी यही व्यक्तिगत प्रतिबद्धता हमें अनेक bold और महत्वकांक्षी कदम उठाने के लिए प्रेरित कर रही हैं.
आज भारत-अमेरिका स्पेस की उचाईयों से समुद्र की गहराईयों तक, ancient culture से लेकरके artificial intelligence तक, हर क्षेत्र मे कंधे से कन्धा मिलाकर चल रहें हैं.
डिप्लोमेटिक दृष्टि से जब किन्ही दो देशों के बिच संबंधों की बात की जाती हैं तो अक्सर औपचारिक जॉइंट स्टेटमेंट, वर्किंग ग्रुप्स, और MoU उसी के दायरे में आम तौर पर बातचीत होती हैं, इसका अपना महत्व हैं ही, लेकिन भारत और अमेरिका के रिश्तों का असली इंजिन हमारे मजबूत पीपल टू पीपल सम्बन्ध हैं. और इस इंजिन की एक जोर भरी दहाड़ हमने अभी बाहर व्हाइट हॉउस के लॉन पर भी सुनी.
एक्सेलन्सी,
जैसा आपने कहा मैं उसे फिर से दोहराना चाहूंगा, आज की तेजी से बदल रही वैश्विक स्थिति मैं सभी की नजर विश्व के दो सबसे बड़े लोकतान्त्रिक देशों पर हैं, भारत और अमेरिका पर हैं. मेरा मानना हैं की हमारी स्ट्रेटेजिक साझेदारी मानव जाती के कल्याण के लिए वैश्विक शांति और स्थिरता के लिए लोकतान्त्रिक मूल्यों मे विश्वास रखने वाले सभी ताकतों के लिए बहोत ही महत्वपूर्ण हैं और पहले से कहीं ज्यादा महत्वपूर्ण हैं.
मुझे विश्वास हैं की हम मिलकर पुरे विश्व के सामर्थ्य को बढ़ाने मे अवश्य सफल होंगे.
आज हमारी बातचीत में हम ऐसे ही कई मुद्दों पर बात करेंगे और अपने स्ट्रेटेजिक संबंधों को नए आयाम से जोड़ेंगे. मैं एक बार फिर आपको आपकी मित्रता के लिए हृदय से आभार व्यक्त करता हूँ.
प्रधानमंत्री कार्यालय
प्रधानमंत्री ने नीतू घंघास को राष्ट्रमंडल खेल 2022 में 48 किलोग्राम महिला मुक्केबाजी में स्वर्ण पदक जीतने पर बधाई दी
प्रधानमंत्री श्री नरेन्द्र मोदी ने नीतू घंघास को राष्ट्रमंडल खेल 2022 में 48 किलोग्राम महिला मुक्केबाजी में स्वर्ण पदक जीतने पर बधाई दी है।
प्रधानमंत्री ने ट्वीट किया:
‘राष्ट्रमंडल खेल 2022 में मुक्केबाजी में पूर्ण रूप से हकदार और कड़ी मेहनत कर स्वर्ण पदक जीतने पर नीतू घंघास को बधाई। उन्होंने बड़ी लगन और अत्यधिक जुनून के साथ इस खेल को अपनाया है। उनकी शानदार कामयाबी मुक्केबाजी को और भी अधिक लोकप्रिय बना देगी। उनके भावी प्रयासों के लिए मेरी शुभकामनाएं। #Cheer4India ’
शिक्षा मंत्रालय
भारतीय प्रौद्योगिकी संस्थान-बनारस हिंदू विश्वविद्यालय  अब आर्टिफिशियल इंटेलिजेंस और मशीन लर्निंग कौशल के साथ भविष्य की चुनौतियों के लिए तैयार
अमेजन वेब सर्विसेज का शैक्षणिक कार्यक्रम अपनाने और आईआईटी-बीएचयू में एक आर्टिफिशियल इंटेलिजेंस एवं क्लाउड कम्प्यूटिंग रिसर्च लैब की स्थापना के लिए केन्द्रीय मानव संसाधन विकास मंत्री श्री प्रकाश जावड़ेकर की उपस्थिति में एमओयू पर हस्ताक्षर किए गए
भारतीय प्रौद्योगिकी संस्थान-बनारस हिंदू विश्वविद्यालय  और अमेजन इंटरनेट सर्विसेज प्राइवेट लिमिटेड  ने आज एक सहमति पत्र  पर हस्ताक्षर किए जिसका उद्देश्य अमेजन वेब सर्विसेज  के शैक्षणिक कार्यक्रम तक पहुंच सुनिश्चित करके क्लाउड-रेडी रोजगार कौशल विकसित करना और आर्टिफिशियल इंटेलिजेंस  तथा मशीन लर्निंग  पर एक क्लाउड रिसर्च लैब की स्थापना में आवश्यक मदद करना है। क्लाउड रिसर्च लैब विद्यार्थियों को भारत के लिए ऐसी अनुसंधान पहल करने हेतु एडब्ल्यूएस क्लाउड प्रौद्योगिकी का उपयोग करने के अवसर प्रदान करेगी जिसके तहत एआई तथा एमएल पर फोकस किया जाता है। केन्द्रीय मानव संसाधन विकास मंत्री श्री प्रकाश जावड़ेकर की उपस्थिति में आज नई दिल्ली में इस एमओयू पर हस्ताक्षर किए गए।
इस अवसर पर श्री जावड़ेकर ने कहा कि यह एक अत्यंत महत्वपूर्ण अवसर है क्योंकि अमेजन क्लाउड कम्प्यूटिंग, डेटा-सेट और कई अन्य ऐसी नई प्रौद्योगिकियों में आवश्यक मुफ्त सेवाएं मुहैया कराने के लिए आईआईटी-बीएचयू से हाथ मिला रही है जो हमारे विद्यार्थियों और संकाय को बेहतर तथा ध्यान केन्द्रित अनुसंधान के लिए सशक्त बनाएंगी। उन्होंने कहा कि प्रधानमंत्री श्री नरेन्द्र मोदी नए अनुसंधान और अभिनव प्रयासों के लिए सदैव विशेष जोर देते रहे हैं। श्री जावड़ेकर ने यह भी कहा कि प्रधानमंत्री का यह बिल्कुल सही मानना है कि जब तक हम अभिनव उत्पाद नहीं बनायेंगे, तब तक हम निरंतर समृद्धि हासिल नहीं कर पाएंगे और इसके लिए हमारे देश में हो रहे अनुसंधान एवं नवाचारों को अगले स्तर पर ले जाना होगा। श्री जावड़ेकर ने यह भी कहा कि आज किया गया गठबंधन एक और मील का पत्थर है तथा इस दिशा में एक महत्वपूर्ण कदम है।
मंत्री महोदय ने कहा कि आईआईएससी स्थित हमारी नैनोटेक्नोलॉजी लैब एक और सराहनीय विशेषता है। मानव संसाधन विकास मंत्री ने कहा कि इससे लागत में कमी आएगी और समय बचेगा क्योंकि विद्यार्थियों द्वारा किए जाने वाले बेहतरीन अनुसंधान से किसान एवं अन्य लोग सहित समाज के सभी तबके लाभान्वित होंगे। उन्होंने कहा कि आईआईटी-बीएचयू, जो 100 साल से भी अधिक अवधि से अपना अस्तित्व बरकरार रखने वाले बीएचयू परिवार का एक हिस्सा है, अब अत्याधुनिक प्रौद्योगिकी का इस्तेमाल कर रहा है जिससे अन्य भारतीय विश्वविद्यालयों में हो रहे अनुसंधान भी समृद्ध होंगे।
श्री जावड़ेकर ने कहा कि उच्च शिक्षा वित्त एजेंसी  के शुभारंभ, अतिरिक्त संसाधनों से भारी-भरकम बजट आवंटन होने, प्रधानमंत्री अनुसंधान फेलोशिप और इम्प्रिंट स्कीम तथा उच्चतर आविष्कार योजना जैसे कार्यक्रमों की बदौलत भारत में अनुसंधान एवं नवाचार को नया आयाम मिलेगा।
उप राष्ट्रपति सचिवालय
उपराष्ट्रपति ने राम नवमी की पूर्व संध्या पर देशवासियों को बधाई दी
उपराष्ट्रपति श्री एम. वेंकैया नायडु ने राम नवमी के अवसर पर देशवासियों को बधाई दी है।
उनका पूरा संदेश इस प्रकार है-
मैं भगवान राम के जन्मदिवस के रूप में मनाए जाने वाले ‘राम नवमी’ के शुभ अवसर पर सभी देशवासियों को हार्दिक बधाई और शुभकामनाएं देता हूं।
भारतीय परम्परा के अनुसार, भगवान श्रीराम भलाई, साहस और करुणा की प्रतिमूर्ति हैं। उनका जीवन सत्य, न्याय, बड़ों के प्रति सम्मान और समस्त मानव जाति के प्रति प्रेम का पर्याय है। “मर्यादा पुरुषोत्तम” भगवान श्रीराम एक आदर्श राजा, एक आज्ञाकारी पुत्र, एक स्नेही भाई और सही मायनों में एक प्रेरणास्त्रोत के रूप में श्रद्धेय हैं। भगवान श्रीराम का जीवन हमें उनके महान आदर्शों तथा उच्च नैतिक मूल्यों को बनाए रखने के लिए प्रेरित करता है।
मेरी कामना है कि राम नवमी का यह पर्व हमारे जीवन में शांति एवं खुशहाली लाए और भगवान श्रीराम द्वारा अपनाए गए शाश्वत मूल्यों से हमें आलोकित करे।